Koji su tehnički preduvjeti potrebni studentima za pristup usmenom ispitu na daljinu?
Za provedbu usmenih ispita na daljinu na Filozofskom fakultetu Sveučilišta u Zagrebu koristi se aktivnost BigBlueButton u sklopu sustava učenja na daljinu Omega (<link>

VAŽNA NAPOMENA: Za pristup aktivnosti BigBlueButton trebate koristiti prijenosno ili stolno računalo, morate imati mikrofon i slušalice te morate koristiti neki od sigurnih Internet preglednika poput Mozilla Firefox ili Google Chrome. NIKAKO nemojte koristiti Internet Explorer, Microsoft Edge ili Safari! Ako koristite pametni telefon ili tablet za pristup usmenom ispitu na daljinu, svakako prethodno provjerite rade li vam aktivnosti BigBlueButton i Tau na istome (za aktivnost Tau na mobilnim telefonima trebat ćete mobilnu aplikaciju Jitsi Meet, upute kako ju podesiti: <link>

Za usmene ispite studentima može biti dovoljno korištenje pametnog telefona, no za pismene ispite preporučujemo korištenje prijenosnog ili stolnog računala (zbog veličine zaslona i pojedinih vrsta pitanja).

Kako biste provjerili rade li vam kamera i mikrofon, možete se spojiti na adresu: <link> (webrtc je tehnološko rješenje na kojem se zasniva korištenje vaših kamera i mikrofona u aktivnosti BigBlueButton i Tau).